सुषमा स्‍वराज के निधन पर पाकिस्‍तानी एक्‍ट्रेस वीना मलिक का बेशर्मी भरा ट्वीट, लोगों ने दिखाया आईना | Tweerati slams Pakistan actor Veena Malik on her controversial tweet on unfortunate death of Sushma Swaraj - Hindi Oneindia
| Updated: Thursday, August 8, 2019, 17:31 [IST]
कराची। अक्‍सर विवादों में रहने वाली पाकिस्‍तान की एक्‍ट्रेस वीना मलिक ने फिर एक ऐसी हरकत कर दी है जिसके बाद लोगों ने उन पर निशाना साधा है। वीना ने इस बार पूर्व विदेश मंत्री सुषमा स्‍वराज के निधन पर विवादित ट्वीट कर डाला। सुषमा एक ऐसी मंत्री थीं जिनके निधन पर पाकिस्‍तान में भी कुछ लोग खासे दुखी थे। ऐसे में जब वीना ने सुषमा को लेकर ट्वीट किया तो लोगों को गुस्‍सा भड़क गया। उन्‍होंने ट्विटर पर ही वीना की क्‍लास लगा डाली।
यह भी पढ़ें-जब 15 साल पहले अमेरिका में खो गया सुषमा का सूटकेस
बिना नाम लिए किया ट्वीट
वीना ने सात अगस्‍त को सुबह चार बजकर 24 मिनट पर ट्वीट किया। वीना ने अपने ट्वीट में R.I.H. लिखा और एक इमोजी का प्रयोग किया। आरआईएच यानी रेस्‍ट इन हेल जिसका हिंदी में मतलब है आपको नर्क में जगह मिले। वीना ने अपनी ट्वीट में सुषमा स्‍वराज का नाम तो नहीं लिखा लेकिन इंडियन यूजर्स ने अंदाजा लगा लिया कि उनका इशारा पूर्व विदेश मंत्री की तरफ है। वीना की इमोजी से लोगों को अंदाजा हो गया कि उन्‍होंने गलत इरादे से ट्वीट किया है। इसके बाद यूजर्स ने जमकर उनकी क्‍लास लगाई और उन्‍हें ट्रोल कर दिया।
सेना और जाधव पर भी भद्दे
सोशल मीडिया पर एक यूजर ने लिखा कि ये ऐसे पाकिस्तानी हैं जो सुषमा स्वराज जी के निधन पर इस तरह की प्रतिक्रिया देते हैं। सुषमा जी एक एक अच्छी नेता थीं और इंसानियत को प्राथमिकता देती थीं। शायद ये लोग हाफिज सईद को मानते होंगे। एक यूजर ने लिखा कि सुषमा नहीं मगर जिन्‍ना 1948 से नर्क में हैं। वीना ने इससे पहले पाकिस्तानी जेल में बंद भारतीय नागरिक कुलभूषण जाधव और कश्‍मीर से धारा 370 हटने के बाद सेना पर विवादित ट्वीट किया था। वीना ने लिखा था 'आतंकवादी और हत्यारे कुलभूषण जाधव के प्रति कोई नरमी नहीं बरती जानी चाहिए। सेना के लिए उन्‍होंने मीडिल फिंगर दिखाते हुए फोटो पोस्‍ट की थी।
खुद पाकिस्‍तानी कर रहे हैं सुषमा को याद
सुषमा भारत की एक ऐसी मंत्री थीं जो ट्विटर पर एक अपील के बाद लोगों की मदद करने लगती। मदद में सुषमा ने कभी इस बात पर ध्‍यान दिया कि कोई सऊदी अरब से बैठा मदद मांग रहा है या फिर पड़ोस के पाकिस्‍तान से। एक बार पाकिस्‍तान की एक नागरिक ने तो यहां तक कह डाला था कि अल्‍लाह के बाद वह उनकी आखिरी उम्‍मीद हैं। सुषमा ने भी हमेशा उनकी उम्‍मीदों पर खरा उतरने की कोशिश की। ओपेन हार्ट सर्जरी से लेकर लिवर ट्रांसप्‍लांट तक के लिए सुषमा ने आसानी से मेडिकल वीजा मुहैया कराया।
'पाकिस्‍तान में हो सुषमा का दूसरा जन्‍म'
एक यूजर ने वीना के ट्वीट पर कमेंट करते हुए एक फोटो पोस्ट की। जिसमें लिखा है- 1947 में दो देश आजाद हुए थे। एक चांद के चक्कर लगा रहा है तो दूसरा चंदे के लिए चक्कर लगा रहा है। पोस्ट में भारत के पीएम नरेन्द्र मोदी और पाकिस्तान के पीएम इमरान खान की फोटो लगी हुई है। पाकिस्‍तान के ट्विटर यूजर्स इस बात पर यकीन नहीं कर पा रहे हैं कि सुषमा अब इस दुनिया में नहीं हैं। लोग कह रहे हैं अल्‍लाह, उन्‍हें जन्‍नत नसीब करे। जिस तरह से सुषमा लोगों की मदद करती थीं, यूजर्स उसे भी याद कर रहे हैं। कुछ लोग तो यहां तक कह रहे हैं कि मुसलमान दूसरे जन्‍म में यकीन नहीं रखते लेकिन वे चाहते हैं कि सुषमा दूसरा जन्‍म लेकर पाकिस्‍तान में लेकर यहां की राजनेता बनें।
veena malik sushma swaraj twitter tweet pakistan वीना मलिक ट्वीट ट्विटर पाकिस्‍तान
Tweerati slams Pakistan actor Veena Malik on her controversial tweet about late Sushma Swaraj.